cyanic-selkie/wikianc huggingface dataset:
Super Bowl XLII
Merknader før kampen
For tredje år på rad ankom lagene byen på forskjellige datoer. Patriots ankom søndag 27. januar (som korresponderte med den tradisjonelle datoen hvor lagene ankom) og Giants ventet til mandag 28. januar. En rapport av ESPNs Rachel Nichols foreslo at Giants tok en ekstra dag for å trene i sine egne fasiliteter før de reise. Ved å velge å holde seg hjemme en dag ekstra fulgte Giants taktikken til to tidligere Super Bowl-vinnere, Indianapolis Colts (før Super Bowl XLI) og Pittsburgh Steelers (før Super Bowl XL).
Patriots trente i Sun Devil Stadium på Arizona State Universitys campus, og Giants trente i Arizona Cardinals' treningsfasiliteter, som begge ligger i Tempe.
USA
Fox dekket Super Bowl XLII som en del av den årlige rotasjonen mellom NFLs tre kringkastingspartnere. Fox sendte ni timer med programmer før kampen, som begynte med en spesialepisode av Fox News Sunday samt en to timer lang sending med ankermann for Fox News Channel Shepard Smith, som dekket primærvalget for presidentvalget i USA 2008 under Super Tuesday. Panelet for Fox NFL Sunday var i studio før kampen, ledet av Curt Menefee og med Terry Bradshaw, Howie Long og Jimmy Johnson. Jillian Reynolds rapporterte på underholdning og været, Frank Caliendo deltok i noen sketsjer, og Ryan Seacrest, vert for American Idol, rapporterte på kjendiser som ankom stadion.
TV-sendingen var den mest sette i Super Bowls historie med i snitt 97,5 millioner seere i USA. Disse numrene ble senere slått av flere kamper, inkludert Super Bowl XLIX i 2015 (som også ble avholdt i Glendale), som nå holder rekorden med 114 millioner. Dekningen av Super Bowl XLII hadde de høyeste Nielsen ratings (43,3) for kampen siden Super Bowl XXXIV. Det var også da det nest-mest sette TV-programmet noensinne i USA.
Reklamer
Fox tjente minst $250 millioner på reklametid under kampen. Prisen for en av de 63 reklameplassene på 30 sekunder, som ble fordelt mellom 37 forskjellige annonsører, var på rundt $2,7 millioner (ekskludert produksjonskostnader), opp fra $2,6 millioner i 2007. Annonsører får derimot vanligvis avslag.
Ettersom at Super Bowl XLII ble arrangert kun to dager før Super Tuesday var det flere kritikere og politikere som påpekte sjansen for at presidentkandidatene kunne forsøke å kjøpe reklametid under Super Bowl. Fox erklærte derimot at de ikke kom til å godkjenne slike reklamer, og henviste både til "equal time"-lover (FCC har også erklært at selv om alle kringkastere pålegges å tilby "rimelig" tilgang til reklameplasser for kandidater før valg eller primærvalg kan ikke kandidater forvente å få reklametid under særs populære programmer), og det fakta at alle reklameplassene var allerede solgt innen januar 2008. Barack Obama, kandidat for det demokratiske parti, hadde reklamer i noen lokale markeder.
Rockegruppen Eels annonserte planer om å kjøpe en reklameplass på 1 sekund under kampen (hvor vokalisten Mark Oliver Everett skulle si bokstaven U) for å reklamere for samlealbumet sitt, «Useless Trinkets», men etter å senere ha funnet ut at det kun gikk an å kjøpe reklameplasser på 30 sekunder trakk de planen (et forslag på å rekruttere 29 andre annonsører for sine sekundlange reklamer ble droppet da det kom frem at det kunne bli skadelig for seere med fotosensitiv epilepsi).
Storbritannia
BBC hadde rettighetene til kampen i Storbritannia. Kampen ble direktesendt på BBC Two med NFL Internationals sending, som betydde slutten på ITV Sports dekning som startet i 2005. I etterkant var kampen også tilgjengelig på BBCs videotorg gjennom iPlayer. Sky Sports sendte kampen i både standard og high definition med Fox' sending og kommentatorer.
Nettstrømming
På NFL.com/live hadde ligaen sin egen dekning av arrangementene før og etter kampen. For det meste viste nettsiden den samme programmeringen som NFL Network.
Radio
På radio hadde Westwood One nasjonale rettigheter til kampen i USA og Canada; Marv Albert og Boomer Esiason var kommentatorer for kampen. I Storbritannia ble kampen sendt på BBC Radio 5 Live med Arlo White som kommentator.
Sirius Satellite Radio hadde tolv forskjellige dekninger av kampen på åtte språk i USA. De følgende språkene var tilgjengelige:
FieldPass, som er ligaens egne abonnementstjeneste for internettradio, hadde også flesteparten av disse sendingene, hvor noen av de internasjonale også var gratis.
På lokale markeder dekket Gil Santos og Gino Cappelletti kampen for Patriots på WBCN, og Bob Papa, Dick Lynch og Carl Banks dekket kampen for Giants på WFAN-AM. Ifølge NFLs regler var det kun WBCN, WFAN, Sirius og FieldPass som kunne sende lagenes lokale dekninger, mens andre partnerstasjoner måtte bruke Westwood Ones dekning. WBCN, WFAN og Westwood One er alle eid av CBS Radio.
DVD
Den offisielle DVD-en for kampen ble utgitt 26. februar 2008. DVD dekket New York Giants i NFL-sesongen 2007, med en rekke ekstramateriale inkludert NFL Networks studiosending etter kampen, halftime-showet, høydepunkt fra mediedagen, høydepunkter fra divisjonskampen i NFC og NFC Championship Game videprofiler for Mathias Kiwanuka og Tom Coughlin og features om Eli Manning og Michael Strahan. The New York Giants: Road to Super Bowl XLII ble utgitt 3. juni 2008. Det var et bokssett med fem DVD-er som inkluderte den fulle dekningen av siste seriespillkamp samt alle de fire sluttspillkampene. Den 26. august 2009 ble New York Giants 10 Greatest Games utgitt, hvor Super Bowl XLII var inkludert.
Før kampen
Willie Nelson fremførte under et tailgate party før kampen sponset av NFL, hvor han sang en duett-versjon av sin egen sang «Mammas Don't Let Your Babies Grow Up to Be Cowboys» med Sara Evans som en del av Fox' programmering før kampen.
Årets underholdning for Super Bowl hadde flere tilknytninger til Fox' American Idol. Den 16. august bekreftet både NFL og Fox at verten for Idol, Seacrest, skull være verten for showet før kampen, hvor Alicia Keys var hovedartisten; hvor hun avsløttet konserten sin med en medley av sine egne sanger, inkludert «Go Ahead», «Fallin'», «If I Ain't Got You», «Teenage Love Affair» og «No One». Vinneren av den sjette sesongen av Idol Jordin Sparks, som selv kom fra Glendale og var datter av tidligere cornerback for New York Giants Phillippi Sparks, fremførte nasjonalsangen, og A Dreamer, professer ved Phoenix College tolket sangen på amerikansk tegnspråk. Etter nasjonalsangen fløy United States Navys Blue Angels over banen. I tillegg hadde dommeren for Idol Paula Abdul premiere på sin første musikkvideo på over et tiår, Dance Like There's No Tomorrow, som hun laget med en av de andre dommerne, Randy Jackson, under Fox' programmering før avspark som en del av hennes offisielle comeback.
Myntkastseremonien hedret hovedtrener og Pro Football Hall of Famer Bill Walsh, som døde 30. juli 2007. Ronnie Lott, Jerry Rice og Steve Young, som alle hadde spilt under Walsh, deltok med hans barn, Craig og Elizabeth, under seremonien.
Halftime
Som vanlig ble flere store navn nevnt som mulige artister for halftime-showet før det endelige valget (Tom Petty and the Heartbreakers) ble annonsert. Valget av artist sent i 2007 var ikke uvanlig, men ettersom at valget av stadion som ble gjort fire år tidligere var noe annerledes er det nødvendig å nevne noen av artistene som ble vurdert, men endte opp med å ikke bli invitert.
Ifølge magasinet Variety utviklet ligaen en "ønskeliste" for potensielle artister. Blant dem på listen var Bruce Springsteen (som fremførte under Super Bowl XLIII året etter), Norah Jones og Eagles. I tillegg viste Bon Jovi interesse for å spille, som hadde planlagt å åpne den amerikanske delen av sin Lost Highway Tour med en konsert under halftime-showet.
Den 2. desember 2007 kom den offisielle annonsen at Tom Petty and the Heartbreakers skulle stå for underholdningen under halftime-showet. Bandet sparket av sin verdensturné for 2008 med låtene «American Girl», «I Won't Back Down», «Free Fallin'» og «Runnin' Down a Dream». Bridgestone var sponsorene for showet. Showet, som var produsert av Don Mischer og White Cherry Entertainment i samarbeid med NFL Network, ble nominert for en Emmy i 2009.
Etter kampen
Tidligere quarterback for Redskins og MVP i Super Bowl XXII Doug Williams deltok i utdelingen av Vince Lombardi-troféet etter kampen for å minnes 20.-årsdagen etter at han ble den første afro-amerikanske quarterbacken til å lede et lag til seier i et Super Bowl
Eli Manning ble tildelt Pete Rozelle-troféet etter å ha blitt utpekt til kampens MVP, og fikk også nøkkelen til en 2009 Cadillac Escalade hybrid SUV. Selv om de ikke er de første brødrene til å ha spilt i et Super Bowl er Eli og Peyton Manning (Super Bowl XLI) de første brødrene til å bli utpekt til Super Bowl MVPs (noe de gjorde i påfølgende år).
Etter kampen eksploderte New York i feiring i gatene. Store folkegrupper som feiret sitt lags uventede seier fylte Second Avenue i Manhattan og stanset trafikken rundt omkring i Manhattan. Times Square var full av feirende tilhengere langt forbi midnatt; lignende feiringer fant også sted i Brooklyn, Queens, The Bronx, Staten Island, Long Island, Westchester County, Fairfield County og North Jersey, hvor Giants spiller hjemmekamper.
New Yorks ordfører Michael Bloomberg, som for første gang som ordfører opplevde at et lag fra New York vant en tittel, hyllet hjemmelagets overraskende seier, og sa; «New York has come back many times in the past, and Big Blue proved tonight that you should never, ever, count us out.» Mange New Yorkere mente at Giants' seier var den mest tilfredsstillende mesterskapsseieren i New Yorks historie.
På tirsdag 5. februar avholdt New York en seiersparade i Broadway i Lower Manhattan. Det var den første paraden langs den kjente «Canyon of Heroes» siden New York Yankees vant World Series i 2000, og Giants' første parade i New York (ettersom at forholdet mellom New York by og delstaten New Jersey var anstrengt valget laget å ikke delta i en parade i Manhattan da de vant Super Bowl XXI i 1987, og avholdt heller sin egen feiring i Giants Stadium i New Jersey Meadowlands. Etter seieren i Super Bowl XXV i 1991, valgte daværende eier Wellington Mara å ikke avholde en feiring på grunn av Gulfkrigen. ) Etter seks år i stillingen ble Bloomberg den 14. ordføreren av New York på rad til å overse en seiersparade (Forgjengeren Rudy Giuliani overså sin første seiersparade kun fem måneder etter han ble ordfører, da Rangers vant Stanley Cup). I publikum var også New Yorks guvernør Eliot Spitzer og senatoren Chuck Schumer. Spitzer annonserte også at det skulle utstedes bilskilt for New York Giants' seier i Super Bowl XLII og erklærte dagen til å være «New York Giants Super Bowl Champions Day»" i hele delstaten.
Etter paraden arrangerte Giants to andre feiringer: en ved New Yorks rådhus og en to timer etter i Giants Stadium i New Jersey Meadowlands.
Kampreferat
Etter å ha scoret kombinert 73 poeng da de møttes i seriespillet hadde lagene kun 10 poeng samlet ved slutten av tredje kvarter, da Patriots holdt ledelsen 7–3. Patriots' rekordsettende angrep tillot fem sacks og mistet en fumble, mens Giants' angrep kun klarte å sikre fem første downs i andre og tredje kvarter. I fjerde kvarter kastet quarterback Eli Manning to touchdownpasninger, inkludert på kampens siste drive som endte i en 13-yard touchdownpasning til Plaxico Burress med 35 sekunder igjen av kampen.
Første kvarter
Etter å ha vunnet myntkastet med mynt startet Giants med det lengste drivet i Super Bowls historie, da de brukte ni minutter og 59 sekunder på 16 plays over 63 yards som hadde fire konverteringer av tredje downs, flest noensinne på et åpningsdrive i Super Bowl. New England stanset Giants på sin egen 14-yard linje, og tvingte frem et 32-yard field goal fra Lawrence Tynes som gav New York en 3–0 ledelse.
New England svarte så med å score på sitt neste drive, da Laurence Maroney returnerte avsparket 43 yards til Patriots' 44-yard linje, før han løp ballen 15 yards på to plays. Quarterback Tom Brady fullførte så tre pasninger for 23 yards, men etter to mislykkede pasninger hadde New England en 3rd-and-10 på Giants' 17-yard linje. På neste play pådro New Yorks linebacker Antonio Pierce seg en straffe for pasningsinterference da han slo tight end Benjamin Watson i hjelmen i målsonen, som gav New England en første down på Giants' 1-yard linje.
Andre kvarter
To plays senere, og første play i andre kvarter, løp Maroney ballen inn i målsonen for en 1-yard touchdown, som gav Patriots en 7–3 ledelse. De to lagene hadde kun ett drive hver i hele første kvarter, som var en ny Super Bowl-rekord. Det var det første Super Bowl siden XXXIII hvor begge lagene scoret på sin første possession i kampen. På Giants' første drive i andre kvarter, på en 3rd-and-7, tok wide receiver Amani Toomer imot en dyp pasning fra Manning langs venstre sidelinje for 38 yards, som flyttet ballen til Patriots' 19-yard linje. Tre plays senere kastet Manning en pasning som spratt ut av armene til nykommeren Steve Smith og inn i cornerback Ellis Hobbs armer for en interception.
Patriots' påfølgende drive resulterte i en 3-and-out da James Butler og Michael Strahan taklet Maroney for et tap på 2 yards på 3rd-and-1, og New England måtte punte ballen.
På Giants' neste drive mistet nykommeren Ahmad Bradshaw, running back, ballen da Manning prøvde å gi den til ham, og det så ut til at Patriots' linebacker Pierre Woods hadde plukket opp ballen på Giants' 30. Etter at dommerne gikk gjennom haugen av spillere ble det avgjort at Bradshaw hadde klart å sikre ballen. Giants endte allikevel opp med å punte ballen. New Englands neste drive endte med to sacks på rad av Giants, først av linebacker Kawika Mitchell og deretter av end Justin Tuck.
På Giants' neste drive flyttet New York ballen til New Englands 25, hvor linebacker Adalius Thomas sacket Manning og forårsaket en fumble. Smith plukket ballen opp, men Bradshaw fikk en straffe for å ha slått ballen fremover før den ble plukket opp. Straffen flyttet Giants ut av rekkevide for et field goal og, etter en ufullstendig pasning, endte opp med å punte ballen.
Etter punten flyttet Patriots ballen til Giants' 44-yard linje med to 18-yard pasninger til Moss og Donté Stallworth. Med kun 22 sekunder igjen av halvdelen mistet Brady ballen etter en sack av Tuck og defensive end Osi Umenyiora sikret ballen. Patriots ledet dermed 7–3 til halftime.
Tredje kvarter
På første drive av andre halvdel hadde New England en 4th-and-2 og valgte å punte ballen. Etter play valgte Patriots' hovedtrener Bill Belichick å bruke en av sine utfordringer da han mente at New York hadde for mange spillere på banen. Etter å ha analysert replays fant dommerne at det var tilfellet da Giants' linebacker Chase Blackburn ikke hadde nådd sidelinjen da ballen ble snapped. Dommer Mike Carey reverserte playet og Giants ble straffet med fem yards, som gav Patriots en første down. Patriots flyttet så ballen til Giants' 25 før Strahan hadde en sack på Brady for et tap på seks yards på tredje down. På 4th-and-13 med ballen på Giants' 31 valgte Belichick å ikke forsøke et langt field goal av Stephen Gostkowski (det ville vært et 49-yard field goal, nær Gostkowskis sesongrekord på 50), og prøvde heller å vinne en første down. Bradys pasning til Jaba Gaffney var mislykket og Giants tok over ballen.
Fjerde kvarter
På Giants' første drive i fjerde kvarter fullførte Manning en 45-yard pasning til nykommeren Kevin Boss (tight end). Etter tre løp av Bradshaw og en 17-yard pasning til Smith på tredje down avsluttet Manning drivet på 7 plays og 80 yards med en 5-yard touchdownpasning til wide receiver David Tyree, som gav New York en 10–7 ledelse med 11:05 igjen av kampen.
Etter 3-and-outs av både Patriots og Giants fikk New England ballen på egen 20 med 7:54 igjen av kampen. Brady fullførte en 5-yard pasning til Wes Welker og en 10-yard pasning til Moss, fulgt av et 9-yard run av Maroney som gav Patriots en første down på egen 44. Brady fulgte det opp med en 13-yard pasning til Welker, en 4-yard pasning til Kevin Faulk, og nok en pasning til Welker, da på 10 yards, for en første down på Giants' 29. Med en 11-yard pasning til Moss og en 12-yard pasning til Faulk hadde New England en første down på Giants' 6-yard linje. Etter to ufullstendige pasninger skled New Yorks cornerback Corey Webster som lot Brady kaste til en helt fri Moss for en touchdown som gav Patriots en 14–10 ledelse med kun 2:42 igjen av kampen.
På neste avspark taklet Raymond Ventrone Domenik Hixon etter en return på 14 yards, som gav New York ballen på egen 17 med 2:39 igjen av kampen og tre timeouts tilgjengelig. Etter to mottakelser av Toomer for 20 yards holdt Brandon Jacobs drivet gående med et viktig 2-yard run på 4th-and-1. Manning sikret fem yards da han løp med ballen på neste play. På 2nd-and-5 kastet Manning en for høy pasning mot wide receiver David Tyree, men ballen endte opp med å gå ut av banen da New Englands cornerback Asante Samuel ikke klarte å sikre den for en interception som trolig ville betydd slutten på kampen. Hovedkommentator Joe Buck påpekt Mannings synlige frustrasjon etter det som trolig var en misforståelse mellom ham og Tyree, mens klokken var stanset på 1:15. På neste play, en 3rd-and-5 fra New Yorks 44-yard linje, var Manning i trøbbel da New Englands pass rush brøt gjennom forsvarsrekken like etter snappet. Han klarte å unngå Adalius Thomas og rev seg så løs fra Jarvis Green og Richard Seymour, som begge fikk tak i trøyen hans, men ikke klarte å dra ham ned. I det som senere skulle bli sett på som et av de største plays i Super Bowls historie klarte Manning å kaste ballen dypt mot venstre side av banen, hvor både Tyree og Patriots' safety Rodney Harrison var klare for å ta imot ballen. Tyree hoppet høyere enn Harison og sikret ballen ved å presse den mot sin egen hjelm idet han traff bakken. Han hadde klar kontroll over ballen og sikret 32 yards og en ny første drive for Giants. Tre plays senere, på 3rd-and-11, fant Manning en helt åpen Smith for 12 yards til New Englands 13, hvor Smith gikk ut av banen og stanset klokken. På neste play ble Patriots' cornerback Ellis Hobbs slått av Giants' wide receiver Plaxico Burress på en "slant-and-go"-rute, som gav Manning plass til å finne ham for en touchdownpasning. Publikum eksploderte da drivet, på 12 plays og 83 yards, var over og sikret en 17–14 ledelse for Giants etter Tynes' scoret på ekstrapoenget.
New England begynte sin siste possession på egen 26 med 29 sekunder og tre timeouts igjen. Etter en dårlig pasning av Brady fikk Giants' defensive tackle Jay Alford en sack på Brady for et tap på 10. Neste play, en dyp pasning til Moss, ble slått ut av luften av cornerback Corey Webster, og Bradys forsøk på en Hail Mary-pasning på 4th-and-20 til Moss ble slått ned av safety Gibril Wilson, som sikret seieren for New York. Etter den mislykkede pasningen så det ut til at dommerne skulle blåse av da klokken viste 0, men 1 sekund ble snarlig lagt til. Trenere, spillere, reportere og tilhengere strømmet på banen som om kampen var avblåst. Belichick gav Giants' hovedtrener Tom Coughlin en klem før han gikk i garderoben. At han forlot banen så fort ble kritisert av noen sportsjournalister, mens andre forsvarte ham ved å påpeke at han ikke hadde ignorert Coughlin (som hadde vært en overraskelse ettersom at de to var venner etter å ha jobbet sammen under Bill Parcells) og at kampens resultat allerede var avgjort. Forsinkelsen varte i 2 minutter og 27 sekunder før Manning knelte og det siste sekundet av kampen fikk gå, og Giants offisielt var ligamestere.
Statistikkoversikt
Manning fullførte 19 av sine 34 pasninger for 255 yards, inkludert 9 av 14 for 152 yards og to touchdowns i fjerde kvarter, med en interception, og ble utpekt til Super Bowl MVP. Manning ble også den første quarterbacken til å kaste to "go-ahead" touchdowns, hvor de tok ledelsen, i et Super Bowl. Toomer var Giants' beste receiver med 6 mottakelser for 84 yards, og Bradshaw og Jacobs løp for hendholdsvis 45 og 42 yards. Burress hadde kun to mottakelser for 27 yards, men en av de to var den kampvinnende touchdownen med 35 sekunder igjen av kampen. Patriots' angrep hadde totalt 274 yards mot Giants' 338. Selv om han ikke scoret tangerte Welker en Super Bowl-rekord med 11 mottakelser for 109 yards. Moss tok imot fem pasninger for 62 yards og en touchdown, og Maroney løp for 36 og en touchdown. Brady fullførte 29 av 48 pasninger for 266 yards og en touchdown. Hans 29 fullførte pasninger gav ham en total på 100 i hans fire Super Bowl, og slo dermed Joe Montanas rekord på 83. Justin Tuck og Adalius Thomas var de beste forsvarsspillerne på henholdsvis Giants og Patriots, hver av dem hadde fem solotaklinger, to sacks og forårsaket en fumble.
Rekorder
Med denne seieren satte Giants en rekord med 11 borteseiere på rad i en sesong. Giants' kamp mot Miami Dolphins i uke 8 i London var offisielt en bortekamp for Giants da den originalt var planlagt for Dolphin Stadium. Giants var også offisielt bortelaget i Super Bowl XLII basert på den årlige roteringen hvor NFCs lag er bortelag i partallsår. Det bør også merkes at kampen mot New York Jets i uke fem ble sett på som en hjemmekamp for Giants.
Patriots' receiver Wes Welker tangerte rekorden for flest mottakelser i et Super Bowl me 11. Welker var den fjerde spilleren til å motta 11 pasninger i et Super Bowl, etter Dan Ross (Cincinnati Bengals i Super Bowl XVI), Jerry Rice (San Francisco 49ers i Super Bowl XXIII) og Deion Branch (Patriots i Super Bowl XXXIX).
Med touchdownpasningen til Moss i fjerde kvarter ble Brady den fjerde quarterbacken til å ha en touchdownpasning i fire forskjellige Super Bowls, etter Roger Staubach, Joe Montana og Terry Bradshaw. Han ble også den sjette quarterbacken til å stille til start i minst fire Super Bowls, etter Montana, Bradshaw, Staubach, Jim Kelly og John Elway.
Giants' første drive brukte opp 9 minutter og 59 sekunder, som gjorde det til det lengste i Super Bowls historie. Drivet var 27 sekunder lengre enn den forrige rekorden, som Giants satte da de slo Buffalo Bills i Super Bowl XXV.
At lagene byttet ledelse tre ganger i fjerde kvarter var også en ny Super Bowl-rekord.
Selv om det ikke satte en rekord var Giants' 17 poeng den laveste poengsummen for et vinnerlag siden Super Bowl XI.
Endelige statistikker
Kilder: Super Bowl XLII Play Finder NYG, Super Bowl XLII Play Finder NE
Individuelle statistikker
1Fullførte pasninger/forsøk 2Løp 3Lengste 4Mottakelser 5Antall ganger kastet til
Dommere
Mike Carey ble valgt til hoveddommer for kampen, den første gang en afro-amerikaner hadde fått stillingen i et Super Bowl. Carey var også dommer da de to lagene møttes i seriespillet samme sesong. Den fulle listen over dommerne var:
Barry Pinches
Barry Pinches (født 13. juli 1970) er en engelsk profesjonell snookerspiller. Han gjør seg særlig bemerket på grunn av at han vanligvis bruker en meget fargerik vest i gult og grønt, som er fargene til fotballkulbben Norwich City FC.
Han vant amatørmesterskapet i England i 1989, og dette gjorde at han kunne ble profesjonell. Etter han ble profesjonell har han hatt begrenset suksess, og en kvartfinale i UK Championship er hans beste plassering i en rankingturnering. Han beste plassering på verdensrangeringen er en 18.-plass fra sesongen 2005/2006. Etter denne sesongen falt han kraftig på rankingen og var for sesongen 2007/2008 rangert som nummer 56. Fallet på rankingen kom som en følge av at han vant bare én kamp i sesongen 2006/2007. Den påfølgende sesongen klatret han til en 50.-plass.
Thoralf Øverland
Thoralf Øverland (født 15. mai 1950 i Kristiansund, død 20. oktober 1976 ) var en norsk politiker (H).
Han var sønn av salgsrepresentant og bokholder Carsten Øverland og hustru Gudrun Øien. Farfaren Thorstein Øverland etablerte sin fiskeeksportforretning, Th. Øverland, i Kristiansund i 1913.
Han studerte sosialøkonomi ved Universitetet i Oslo. Han mottok et informasjonsstipend fra Norad for å studere befolkningsutvikling i utviklingsland, og foretok en studiereise til Kenya og Botswana i 1974.
Øverland ble alvorlig syk under en foredragsreise i hjemfylket i 1976 og døde like etter, 26 år gammel. Han ble bisatt fra kapellet på Kirkelandet gravlund i Kristiansund.
Phill Lewis
Phill Lewis (født 16. februar 1968 ) er en amerikansk filmskuespiller som først ble kjent etter å ha spilt en episode i TV-Serien Hill Street Blues som rollefiguren «Parker».
I henhold til Jet Magazine for 8. februar 1993 ble Lewis dømt og satt i fengsel for fire år for fyllekjøring og drap med motorkjøretøy på 21 år gammel kvinne, men dommeren i Maryland utsatte alle år unntatt ett av dommen på grunn av god oppførsel etter bilulykken. Lewis jobbet deretter i fengselets teatergruppe og måtte senere ha to år med overoppsyn og beordret til å tjenestegjøre 350 timer med samfunnstjeneste.
Per 2008 er han en av stjernene i fjernsynskanalen Disney Channel med deres TV-show The Suite Life of Zack and Cody hvor han spiller direktøren av Tipton Hotel, «Mr. Moseby». Her spiller han med Cole og Dylan Sprouse. Han har også hatt en mindre rolle i Disney Channels TV-show That's So Raven.
Personlig liv
Lewis har fire døtre og tre sønner, og i tillegg en adoptert datter. Han er sønn av tidligere amerikanske ambassadør Delano Lewis. Han ble født i Uganda i 1968 i løpet av hans fars opphold som assosiert direktør for Peace Corps' avdeling i Nigeria og Uganda.
Scrubs
Phill er også en av legene i situasjonskomedien Scrubs.
Karabiner 98k
Karabiner 98 kurz (K98k) er en tysk rifle med sylinderlås, designet av Mauser og innført i Wehrmacht i 1935.
Design/oppbygning
Riflene har brukbar treffsikkerhet med åpne jernsikter på 500 meters hold, og rifler som var best i test fikk kikkertsikte og ble brukt som skarpskytterrifler. Riflen har fester til bajonett modell «S84/98 III» og kunne også skyte granater. Riflen benytter 7,92 x 57 mm-patroner. Militær ammunisjon var festet sammen i ladeskinner med 5 skudd, og kunne raskt trykkes ned i magasinet med sluttstykket i bakre stilling. Når våpenet er tomt kan ikke sluttstykket føres frem og låses fordi det hindres av magasinfjæra. Dette er for å gi beskjed om at våpenet er tomt, slik at man unngår å skyte med tomt kammer. Ved sivilt bruk kan denne funksjonen være irriterende, og mange ombygde Mausere har fått fjernet denne funksjonen.
K98k i Norge
Store mengder av riflen ble liggende igjen i Norge etter den andre verdenskrig, og riflen ble tatt i utstrakt bruk i lang tid av det norske forsvar og i Heimevernet. De fleste riflene, unntatt enkelte som gikk til Marinen, ble bygget om til 7,62 x 63 mm (.30-06 Springfield). Marinen beholdt riflene i originalkamringen 7,92 x 57 mm Mauser.
De Mausere som ble ombygd til 7,62 x 63 mm blir gjerne kalt HV-Mauser eller Heimeverns-Mauser. Disse kjennes på at de er stemplet med 7,62 og enten HÆR, FLY eller K.ART fulgt av et nytt serienummer gitt etter ombygging. De fleste Mausere med K.ART-stempel, har originalkamring i 8x57 mm. Det samme gjelder de som var stemplet med KNM (Kongelige Norske Marine). Det originale, tyske serienummeret er stemplet over med en strek for å vise at det ikke lenger gjelder. NSB (Norges Statsbaner) brukte også Mausere tidligere til å avlive påkjørte dyr.
Disse våpnene er ikke lenger i tjeneste, men brukes flittig av skyttere og jegere verden over. Kongsberg Våpenfabrikk produserte skjefter for Mauser, men kun som reserve, som erstatningsdel for brukne eller skadete kolber.
Produsentmerking
Karabin 98k ble produsert gjennom flere årtier og to verdenskriger. Flere tyske firmaer produserte riflene, alle med hver sine merkingner og typebetegnelser.
Brukere
Kar98k er en av de mest produserte riflene i verden, og ble brukt av mange nasjoner. Under 2. verdenskrig var K98k standardvåpenet til tyske soldater. Tysklands allierte ble i mange tilfeller forsynt med tyskproduserte Kar 98k. Etter krigen var det store overskuddslagre av tyske våpen. Særlig Soviet hadde store mengder tyske rifler som ble modifisert og delt ut til mange av deres allierte på begynnelsen av den kalde krigen. I landene som hadde vært okkupert, slik som Norge, var det i noen tilfelle også store overskuddslagere som ble brukt i hærene fram til de ble erstattet av automatvåpen. Selv 2. verdenskrig markerte slutten på sylinderlåsrifler som standard militærvåpen og selvladende våpen overtok, var Kar98k et lett tilgjengelig og billig alternativ brukt av opprørsbevegelser, særlig i Sørøst-Asia helt opp til 1970-årene.
Tyskland og deres allierte
thumb|[[Ustasja-soldater med tysk militærutstyr]]
Overskuddsmateriell i Vest-Europa etter krigen
thumb|[[Øst-Tyskland|Østtysk grensepatrulje i Berlin, 1961, bevæpnet med Karabiner 98k rifles.]]
Bart Veldkamp
Bart Veldkamp (født 22. november 1967 i den Haag) er en belgisk tidligere nederlandsk skøyteløper.
Bart Veldkamp debuterte internasjonalt i europamesterskapet i 1989. I 1990 ble han europamester, og tok bronse i allround-VM. Veldkamps spesialitet var langdistansene (5,000 meter og 10,000 meter).
I 1992 tok Bart Veldkamp Nederlands eneste gullmedalje under OL i Albertville i Albertville på 10,000 meter, 2,4 sekunder foran Johann Olav Koss. I 1994 tok Veldkamp OL-bronse på samme distanse.
Fra og med 1996 valgte Bart Veldkamp å representere Belgia, mye på grunn av den tøffe kvalifiseringen de nederlandske løperne må gjennom for å kvalifisere seg til de store mesterskapene. Ved å gå for Belgia kunne Veldkamp forberede seg i ro og mak. Under OL 1998 i Nagano var Veldkamp tidenes første løper som gikk 5000-meteren under 6.30. Han ble slått av nederlenderne Gianni Romme og Rintje Ritsma, men fikk med seg Belgias første olympiske medalje på skøyteisen.
Til tross for (eller takket være) det faktum at Bart Veldkamp representerte Belgia, forble han svært populær blant det nederlandske skøytepublikummet. Denne populariteten skyldtes både gode prestasjoner og Veldkamps følelsesmessige og spontane reaksjoner, spesielt etter dårlige prestasjoner. Ofte har han etter et dårlig løp kunngjort at han legger opp som skøyteløper, men han ombestemte seg alltid. Veldkamp la opp som aktiv skøyteløper som planlagt etter 2006-sesongen.
Meritter
OL-medaljer
VM allround
VM enkeltdistanser
EM allround
Den britiske okkupasjonssonen
Den britiske okkupasjonssone (tysk: Britische Besatzungszone), også kalt nordvestsonen, var en av tre opprinnelige, senere fire okkupasjonssoner i Tyskland. Sonene ble opprettet av den allierte seiersmakten vest for Oder-Neisse-linjen etter Wehrmachts betingelsesløse kapitulasjon i mai 1945. Okkupasjonssonene opphørte å eksistere da Forbundsrepublikken Tyskland ble etablert i 1949. De alliertes myndighet over Tyskland ble midlertidig videreført i okkupasjonsstatuttet, senere opphevet ved Parisavtalene i 1955. Den siste rest av de alliertes myndighet over Tyskland ble opphevet ved to pluss fire-avtalen i 1990.
Historie
Avtale om de amerikanske, britiske og russiske okkupasjonssonene ble gjort under Jaltakonferansen i februar 1945. Siden ble den franske okkupasjonssonen etablert ved en deling av den britiske og amerikanske.
Den britiske sonen omfattet – fra Preussen, provinsen Hannover, provinsen Schleswig-Holstein og provinsen Westfalen og den nordlige delen av Rhinprovinsen, såvel som Fristaten Braunschweig, Hamburg, Land Lippe, Fristaten Oldenburg og Schaumburg-Lippe fra resten av det tyske rike.
Den 23. august 1946 ble provinsen Hannover ble omdannet til Land Hannover, og den 23. november samme år ble dette slått sammen med Braunschweig, Oldenburg og Schaumburg-Lippe til den nye tyske delstaten Niedersachsen. Av provinsen Schleswig-Holstein ble det dannet en ny delstat. Av provinsen Westfalen og den nordlige delen av Rhinprovinsen ble den nye delstaten Nordrhein-Westfalen dannet. I januar 1947 ble Fristaten Lippe innlemmet i Nordrhein-Westfalen.
Disse landene ble 1. januar 1947 deler av en bisonen, deretter trisonen, og endelig den 23. mai 1949 en del av Forbundsrepublikken Tyskland.
Hovedkvarteret for den britiske militære regjeringen var i Bad Oeynhausen, med underavdelinger i byene Münster, Düsseldorf, Kiel og Hannover.
Etter opprettelsen av Forbundsrepublikken Tyskland i 1949, ble de alliertes kontroll videreført i okkupasjonsstatuttet. Statuttet ble opphevet ved Parisavtalene i 1955. En liten rest av de fire alliertes myndighet varte likevel helt til 1990, da de i to pluss fire-avtalen, ga sitt samtykke til Tysklands gjenforening.
Jesuítas
Jesuítas er en kommune i delstaten Paraná i sørregionen av Brasil.
Stellan Bengtsson
Gert Börje Stellan «Mini» Bengtsson (født 26. juli 1952 i Falkenberg) er en svensk tidligere bordtennisspiller.
I 1971 vant Bengtsson som første svenske spiller VM-gull i single. Han har også blitt verdensmester i double, og har i tillegg tatt flere andre VM- og EM-medaljer.
I 1971 ble han tildelt Svenska Dagbladets gullmedalje for VM-seieren i single i japanske Nagoya.
Liten ryggjelledøgnflue
Liten ryggjelledøgnflue (Ephemerella mucronata) er en døgnflue som tilhører familiegruppen ryggjelledøgnfluer. Den er den minste av de tre norske artene.
Voksne (imago)
Kroppen er 6-7 millimeter lang. Kroppen er gul eller oliven på farge. Vingene er mer grå eller gråblå, de er trekantet og holdes rett opp og ut fra kroppen i hvile. Lengst bak på bakkroppen er det tre haletråder (cerci). Den ligner på rød ryggjelledøgnflue både i størrelse og på farge.
Nymfer/larver
Nymfene er mellom 6-7 millimeter lange og har en rød eller mer orange kropp. De har fem gjellepar, men det bakerste er dekket av det foran, slik at det ser ut som den bare har fire. Gjellene ligger langs kroppen uten å stikke ut. Bakkroppsleddene har noen torne lignende utvekster oppe, på sidene, disse er bare en femdel eller en fjerdedel av bakkroppsleddets lengde. Haletrådene har korte spredte hår, uten mørke bånd, men med noen tynne ringer.
Levevis
Liten ryggjelledøgnflue finnes i små bekker og større elver med mose og gress. Den lever mesteparten av sitt liv som larver eller nymfer.
Eggene slippes av hunnen ned på vannoverflaten. De synker straks til bunnen. Nymfene lever på mose og gress i elven. De spiser små partikler av organisk materiale, som alger, planterester eller råtnende planter. Men også av andre mindre dyr. I Norge har den vanligvis et nymfestadium på 2 år.
Liten ryggjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra august til september. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Rubén González
Rubén González er navnet til flere personer:
Torgeir Micaelsen
Torgeir Eikstad Micaelsen (født 20. mai 1979 i Bergen) er en norsk tidligere politiker (Ap). Han var stortingsrepresentant for Buskerud fra 2005 til 2017.
Han er oppvokst i Mjøndalen i Nedre Eiker kommune og har studiekompetanse fra Eiker videregående skole fra 1998, bachelorgrad i psykologi og statsvitenskap fra Universitetet i Oslo fra 1999 og mastergrad fra Handelshøyskolen BI fra 2012. Før sin tid som stortingsrepresentant arbeidet han som lærervikar 1999–2002, deretter selvstendig næringsdrivende i underholdningsbransjen gjennom Monkeybusiness AS sammen med Kristoffer Reinsfelt Arnesen. I 2004–2005 arbeidet Micaelsen som selger i Norsk Møteforum AS.
Micaelsen var leder i AUF i Buskerud 1999–2001, medlem av Nedre Eiker kommunestyre 1999–2003, vararepresentant til Stortinget 2001–2005 og nestleder i Buskerud Arbeiderparti 2004–2006.
Under valgkampen i 2003 ble han slått av Frp-politikeren Martin Schanche for åpent kamera under en partidebatt ved Åssiden videregående skole. Dette hendte etter at Micaelsen og flere andre i panelet hadde ropt til Schanche at han var feig som trakk seg fra debatten før den var ferdig.
I 2005 ble Micaelsen innvalgt på Stortinget fra Buskerud. Fra 2009 til 2013 var han medlem av Stortingets finanskomité. I perioden 2005–2009 var han i tillegg medlem av Stortingets valgkomité. Som 30-åring ble han i 2009 leder i finanskomiteen og medlem av Arbeiderpartiets sentralstyre.
Fra 2013 til 2017 var han 2. nestleder i Stortingets helse- og omsorgskomité og helsepolitisk talsmann for Arbeiderpartiet. I dag er han partner og seniorrådgiver i TRY Råd.
Samuel Sánchez
Samuel Sánchez Gonzalez (født 5. februar 1978 i Oviedo, Spania) er en profesjonell syklist. Samuel ble profesjonell i 2000 med Euskaltel
Han er født i den spanske regionen Navarra, og er en stor helt blant baskerne. Han har utmerket seg som en særs god en-dags rytter i kupert terreng og som en god etapperytter. Han har alltid vært en veldig aggressiv og angrepsvillig rytter, med en god spurt og veldig gode klatrebein. Han går også for å være en av de aller beste utforkjørerne, på samme nivå som Paolo Savoldelli og Iban Mayo.
De største seirene er utvilsomt hans OL-gull i 2008, fem etappeseire i Vuelta a España, en etappeseier i Tour de France og hans syv etappeseire i Baskerland rundt.
Det var i starten av 2014-sesongen, han underskrev kontrakt med BMC Racing Team.
Sánchez avla positiv dopingprøve i august 2017.
Ravnen flyr
Handling
Handlingen utspiller seg i vikingtiden. En gruppe vikinger plyndrer på Irland, der en gutt blir vitne til drapet på foreldrene og søsterens kidnapping. Tyve år senere drar han til Island i jakt på hevn.
Om filmen
Filmen viser livet i vikingtiden på en realistisk måte i forhold til mange andre tilsvarende filmer. Gunnlaugsson bruker figurer som er utpreget primitive. Miljøet er rått, upolert og ekspressivt, foruten at hovedfigurene preges av tvetydig moral, de verken helt gode eller helt onde. Filmen blander den harde tilværelsen og møkkete forhold på en uromantisk måte som var noe helt nytt blant datidens eventyrfilmer.
Islandsk sagalitteratur fra vikingtiden, som filmen er basert på, deler svært mange likhetstrekk med samurai- og western fortellinger. Gunnlaugsson er meget påvirket av Akira Kurosawa og Sergio Leone. Hovedlinjene som filmens historie bygger på er tidligere filmet i tre versjoner: Leones film heter For en neve dollar og Kurosawas original heter Yojimbo - Livvakten. Det finnes også en nyere versjon med Bruce Willis, Last Man Standing.
Shana Dale
Shana Dale (født 1964 i Georgia) er en amerikansk politiker og jurist som også for en kortere periode har fungert som assisterende direktør for den amerikanske romfartsorganisasjonen NASA.
Dale fungerte som assisterende administrerende direktør for National Aeronautics and Space Administration (NASA) under president George W. Bush sin andre administrasjon fra 2005 til 2009. Før hun begynte å arbeide hos NASA var Dale assisterende direktør for Homeland and National Security for Office of Science and Technology Policy (OSTP) og hun var en av de nærmeste politiske rådgiverne for den sittende amerikanske presidenten.
Eidskog kirke
Eidskog kirke er en korskirke fra 1665 i Eidskog kommune, Innlandet fylke.
Kirken ligger på Matrand i Eidskog kommune. Det er en korskirke bygd i laftet tømmer i 1665. Arkitekt var byggmester Knut Mortensen. Tårnet ble bygd av Oluf Wernersøn. Altertavle med krusifiks av den seirende Kristus. Orgelet ble bygd i 1898 og ble restaurert i 1974 av Olsen & Jørgensen.
Byggverket er i tømmer og har 350 plasser.
Døpefonten er fra middelalderen, kirken har et gammelt krusifiks, og altertavlen har treskurd fra 1667. Det finnes en utstilling av mynter og annet som ble funnet under utgravningene i 1965.
Adkomst til stedet er via Fv343 og Fv331/Rv2.
Hørsholm kirke
Hørsholm kirke ligger på en øy midt i sjøen i slottshaven i Hørsholm kommune på Nordsjælland. Tidligere lå Hirschholm slott på stedet, men det ble revet i årene 1810–1813. Kirken er tegnet av arkitekt C.F. Hansen. Byggingen pågikk fra 1820 og kirken ble innviet 21. september.
Kirken har et alterbord og på veggen over dette er det montert en gipsfrise inn i veggen. Frisen er en kopi av Bertel Thorvaldsens frise som ble utført til søndre skriftestol i Vor Frue kirke i København.
Prekestolen er enkelt utført i ek etter tegninger av C.F. Hansen.
Soria Moria slott
Soria Moria slott er et norsk folkeeventyr som ble nedtegnet av Peter Chr. Asbjørnsen på reise i Røyken og trykt i Norske Folkeeventyr i 1843.
Det er også en serie av tolv eventyrtegninger av Theodor Kittelsen (1857-1914) laget og utstilt i 1900. Billedserien var også grunnlaget for Kittelsens illustrerte barnebok med samme tittel fra 1911. Teksten er utført i en Asbjørnsen-imiterende stil.
Bakgrunnen for navnevalget er ikke kjent. Men eventyret ble til på en tid da bibelhistoriene stod sterkt og var velkjente i befolkningen, og fjellet Moria nevnes i Bibelen, for eksempel i Andre Krønikebok 3,1: Så begynte Salomo å bygge Herrens hus i Jerusalem, på fjellet Moria.
Von Øtkens vei (Oslo)
Von Øtkens vei (1–5B, 2–14) er en vei på Ljan i bydel Nordstrand i Oslo. Den går fra Gladvollveien til Ljansbakken.
Soria Moria slott
Postkort utgitt i serien «Soria Moria»
Kittelsens serie «Soria Moria» ble malt på Lauvlia i Sigdal i 1900 og består av tolv malerier. Postkort av motivene ble utgitt av Mittet & Co.
Von Øtkens vei (Oslo)
Veien fikk navn i 1917 etter generalmajor Johan Wilhelm von Øtken (1668–1733), som en periode var sjef for Nordenfjeldske Dragonregiment, og som eide Nedre Ljan i 1712–22.
Joaquim Távora
Joaquim Távora er en kommune i delstaten Paraná i sørregionen av Brasil.
Oeconesidae
Oeconesidae er en gruppe (familie) av insekter som hører til ordenen vårfluer (Trichoptera). Larvene lever i ferskvann. De voksne lever ikke langt fra vannet de vokser opp i. Alle artene unntatt én lever på New Zealand.
Utbredelse
Det finnes én art (Tascuna ignota) på Tasmania, alle de øvrige artene finnes bare på New Zealand.
NRK Finnmark
NRK Finnmark var NRKs distriktskontor for Finnmark fylke.
NRK Finnmark hadde hovedkontor i Alta, en redaksjon i Vadsø, og lokalkontorer i Hammerfest og Kirkenes. De fire kontorene består fortsatt, men nå som deler av det sammenslåtte NRK Troms og Finnmark.
3. juli 2003 ble NRK Troms og NRK Finnmark slått sammen til NRK Troms og Finnmark. I desember 2012 ble det vedtatt at de igjen skulle splittes. Hovedkontoret for Finnmark skulle samtidig flytte til Alta, der det ble opprettet i april 2015. Den 2. mars 2015 fikk NRK Troms og NRK Finnmark separate nettsider. De skulle fortsatt fungere som to enheter med egne radiosendinger, men forbli samlet i distriktssendingen for TV, Nordnytt. I september 2019 ble det på ny vedtatt å sammenslå de to regionkontorene, i tråd med den offentlige regionreformen.
Historie
Finnmark Kringkaster ble opprettet 17. mai 1934 som første NRK-kontor utenfor Marienlyst. NRK i Finnmark ble ikke okkupert før juni 1940. De tyske styrkene overtok stasjonen etter en langvarig diskusjon om de norske kringkastingsstasjonene. Riksprogrammet i Norge den 17. mai 1940 ble i sin helhet overført direkte til landet til tross for at Norge var okkupert av tyske okkupanter. Sendingen var et samarbeid mellom Troms og Finnmark. Årsaken til ordrenekten var at det ikke fantes okkupasjonsstyrker i Nord-Norge som kunne iverksette den tyske ordren om kringkastingsovertakelse.
William Boyce
Willam Boyce (1711–1779) var en engelsk førklassisistisk komponist.
Biografi
Boyce sang i koret ved St. Pauls katedral. Etter stemmeskiftet studerte han musikk med Maurice Greene. I 1734 fikk han sin første profesjonelle stilling som organist ved Oxford Chapel, og han virket i en rekke lignende stillinger før han ble utnevnt til Master of the King's Musick i 1755 og deretter til organist ved Chapel Royal i 1758.
I stedet arbeidet han på arbeidet på trebindsverket Cathedral Music som Maurice Greene hadde påbegynt. Verket gir en oversikt over komponister som William Byrd, Henry Purcell og Thomas Tallis og var i over hundre år standardverket om engelsk kirkemusikk på 1500-, 1600- og 1700-tallet.
Musikk
Boyce skrev et stort antall kirkelige og verdslige vokalverk, oder, sanger, kantater og sceneverk. Av instrumentalmusikk skrev han 8 symfonier, 15 triosonater, 12 overtyrer, 3 concerti grossi og klaververk.
Ved siden av Thomas Arne var Boyce en av svært få av tidens engelske komponister som tålte sammenligning med sine kontinentale kolleger. Til forskjell fra de fleste andre, klarte Boyce stort sett å unngå å bli påvirket av Georg Friedrich Händels musikk.
Etter William Boyces død falt musikken hans i glemsel. Først på 1900-tallet ble instrumentalmusikken, særlig symfoniene og kammermusikken, gjenstand for fornyet interesse.
Grunnkretser i Østre Toten kommune
Grunnkretser i Østre Toten kommune er delområder og grunnkretser som seksjonerer Østre Toten kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
SVG
SVG kan referere til
Ogmund Dengje
Ogmund Dengje (el. Deng, Denger) fra Støle i Sunnhordland var en eldre halvbror av Erling Skakke og sønnen til Orm fra Kyrping (Kyrpinga-Orm). Hans far hadde vært en viktig støttespiller for Harald Gille og fosterfar til Haralds sønn, Magnus. Etter Kyrpinga-Orms død tok Ogmund over sin fars plass i den politiske eliten, og var en av de viktigste rådgiverne for sønnene til Harald Gille da de satt med makten i Norge. Flere sagaer gjør et poeng ut av at den fremtidige riksstyreren Erling Skakke var mindre ansett enn sin bror så lenge Ogmund levde.
Hugh Latimer Dryden
Hugh Latimer Dryden (født 2. juli 1898 i Pocomoke City i Maryland, død 2. desember 1965) var en amerikansk forsker på luftfart, embetsmann og direktør for NASA.
TOS
TOS, ToS eller Tos kan bety:
Hugh Latimer Dryden
Dryden tjenestegjorde som administrerende direktør for National Aeronautics and Space Administration (NASA) fra den 19. august 1958 og frem til sin død i desember 1965.
Under den finansielle panikken i USA i 1907, mistet hans far jobben sin og familien måtte flytte til Baltimore i Maryland. Som student utmerket Dryden seg i matematikk. Han ble uteksaminert fra Baltimore City College i en alder av 14 år, som var den yngste studenten noen gang fra denne skolen.